Suvel võidutseb Lõhmuse hinnangul ka 70ndatest inspireeritud boho-hippy stiil, milles põhirõhk on pikkadel maani mustlaskleitidel ja erinevatel lillemustritel. Värvid on pastelsed ja päikese poolt kulutatud. Sellesse trendivoolu kuulub ka 70ndate hitt pükskostüüm. "Nüüd on aeg see kas autentsel kujul tolmust puhtaks raputada või siis poest tutikas soetada. Samuti on moodne makrameetehnika, seda esineb nii toppidel kui aksessuaaridel.  Samuti ei pääse suvel safaristiilist. Nii ka seekord. Mõnusad paljude taskutega linased kleidid, püksid ja seelikud sobivad nii kontorisse kui ka vabal ajal kandmiseks.".